[{"text_idx": "#000001", "text": "Dod o hyd i lwybr"}, {"text_idx": "#000005", "text": "Gwybodaeth Gyffredinol am y Daith"}, {"text_idx": "#000006", "text": "Mae Taith Taf yn rhedeg am 55 milltir rhwng Caerdydd ac Aberhonddu ar hyd cymysgedd o lwybrau glan yr afon, llwybrau rheilffordd a ffyrdd coedwig."}, {"text_idx": "#000008", "text": "Dim ond taith fer i ffwrdd ac rydych chi\u2019n cael eich cludo o Gaerdydd gosmopolitan i hafan cefn gwlad. Beiciwch wyth milltir gymharol dyner ar hyd coridor Afon Taf, i wlad o goredau bywiog sy\u2019n llawn bywyd gwyllt, cefnlenni mynyddig trawiadol a Chastell Coch hardd wedi\u2019i leoli ar ochr y mynydd. Ar y llwybr, mae digon o leoedd hardd i stopio a chael picnic cyn cyrraedd tref treftadaeth ddiwydiannol Pontypridd. Yma fe welwch amgueddfa, hen bont hanesyddol a Pharc Coffa Tawel Ynysangharad. Yn o\u0302l ar y llwybr, ewch i Ferthyr Tudful, tref a adeiladwyd ar haearn a glo, ac sy\u2019n gartref i Gastell godidog Cyfarthfa. Ewch i amgueddfa ac oriel gelf y Castell cyn dringo\u2019n raddol i fyny Bwlch Torpantau lle byddwch yn darganfod hen Reilffordd Merthyr. Ewch ymlaen i Aberhonddu drwy dirweddau mynydd perffaith, rhaeadrau mawreddog a chronfeydd dw\u0302r clir crisial, cyn cyrraedd tref Aberhonddu \u2013 cartref i Gadeirlan, digon o lefydd i fwyta ac yfed, a siopau braf i bori ynddynt."}, {"text_idx": "#000009", "text": "Ar hyd y llwybr, mae digon o gyfleoedd i stopio i gael picnic wrth fwynhau\u2019r golygfeydd a\u2019r bywyd gwyllt. Mae\u2019r llwybr yn addas ar gyfer cerdded a beicio gyda chysylltiadau a\u0302 siopau a chaffis lleol ar hyd y ffordd."}, {"text_idx": "#000011", "text": "Edrychwch ar y llwybr ar gyfer Llwybr Rhif 8 Taith Taf. Yna gallwch benderfynu ar yr opsiwn gorau i chi gyrraedd yno gan ddefnyddio trafnidiaeth gyhoeddus, ar droed neu feicio."}]